## Odluka o općinskim porezima Općine Sutivan

### NN 112/2001 (18.12.2001.), Odluka o općinskim porezima Općine Sutivan

# OPĆINA SUTIVAN

1868

Na teme­lju članka 30. Zakona o financira­nju jedinica lokalne
samouprave i uprave (»Narodne novine« broj 117/93, 69/97, 33/00, 73/00, 127/00
i 59/01), članka 26 i 51 Statuta Općine Sutivan (»Službeni glasnik Općine
Sutivan« broj 6/01) Općinsko vijeće Općine Sutivan, na svojoj 6. sjednici
održanoj 29. studenoga 2001. godine, donijelo je sljedeću

## ODLUKU

### O OPĆINSKIM POREZIMA

I. OPĆE ODREDBE

Članak 1.

Ovom Odlukom propisuju se vrste, stope, visina, te način ­nje­govog
plaća­nja na području Općine Sutivan.

Članak 2.

Općinski porezi na području Općine Sutivan su:

1. prirez porezu na dohodak,

2. porez na potroš­nju,

3. porez  na kuće za odmor,

4. porez na neobrađeno obradivo po­ljoprivredno zem­ljište,

5. porez na nekorištene poduzetničke neketnine

6. porez na neizgrađeno građevinsko zem­ljište,

7. porez na tvrtku ili naziv

II. PRIREZ POREZU NA DOHODAK

Članak 3.

Prirez porezu na dohodak plaća se na porez na dohodak od nesamostalnog
rada, porez na dohodak od samostalne djelatnosti, porez na dohodak od imovine i
imovinskih prava i porez na dohodak od kapitala.

Članak 4.

Vrsta poreza na dohodak,
obračun, način i rokovi plaća­nja poreza na dohodak i oslobađa­nja plaća­nja
poreza na dohodak propisani su Zakonom o porezu na dohodak i primje­njuju se
pri utvrđiva­nju prireza porezu na dohodak.

Članak 5.

Obveznik prireza porezu na
dohodak je fizička osoba koja ostvaruje dohodak u Republici Hrvatskoj, a obveznik
je poreza na dohodak prema Zakonu o porezu na dohodak.

Osnovica prireza porezu na
dohodak je porez na dohodak.

Članak 6.

Prirez porezu na dohodak
plaća se po stopi 10%.

Članak 7.

Podaci o obračunatom i
uplaćenom prirezu porezu na dohodak na plaće, mirovine i druge dohotke od
nesamostalnog rada unose u karticu poreza na dohodak od nesamostalnog rada.

Članak 8.

Prirez porezu na dohodak od
nesamostalnog rada uplaćuje se u korist Proračuna Općine Sutivan.

Članak 9.

Prirez porezu na dohodak
utvrđuje se prema prebivalištu obveznika u slučajevima kada se rješe­nje
donosi.

Članak 10.

Pravne i fizičke osobe i
druge financijske institucije dužne su, na zahtjev Porezne uprave dostaviti
podatke, odnosno omo­gućiti uvid u poslovne k­njige i evidencije zbog prikup­lja­nja
podataka potrebnih za utvrđiva­nje poreza i prireza.

III. POREZI NA POTROŠNJU

Članak 11.

Porez na potroš­nju plaća se na potroš­nju alkoholnih pića (prirodna
vina, specijalna vina, vi­njak, rakiju i žestoka pića) piva i bezalkoholna pića
u ugostite­ljskim objektima.

Bezalkoholnim pićima iz stavka 1. ovog članka smatraju se prirodni
sokovi (juice) kao i sva osvježavajuća gazirana bezalkoholna pića te mineralne
i gazirane vode.

Članak 12.

Obveznik poreza na potroš­nju iz članka 11. ove Odluke jest pravna i
fizička osoba koja pruža ugostite­ljske usluge.

Članak 13.

Osnovica za obračun poreza na potroš­nju iz članka 11. ove Odluke je
prodajna cijena pića koja se prodaju u ugostite­ljskim objektima bez poreza na
dodanu vrijednost.

Članak 14.

Porez na potroš­nju alkoholnih i bezalkoholnih pića, te piva, plaća se
po stopi od 3%.

Članak 15.

Obračun poreza na potroš­nju alkoholnih i bezalkoholnih pića i piva
obveznik obračunava i plaća u roku do 15. u mjesecu za prethodni mjesec, na
način propisan Zakonom o porezu na dodanu vrijednost.

Obračunati porez iskazuje se u evidencijama propisanim za obračun poreza
na dodanu vrijednost.

IV. POREZ NA KUĆE ZA ODMOR

Članak 16.

Porez na kuće za odmor plaćaju pravne i fizičke osobe koje su vlasnici
kuće za odmor.

Porez na kuće za odmor plaća
se godiš­nje 15 kuna po metru kvadratnom korisne površine kuće za odmor.

Članak 17.

Kuća za odmor smatra se svaka
zgrada ili dio zgrade ili stan koji se koriste pravovremeno ili sezonski.

Članak 18.

Porez na kuću za odmor ne
plaća se na kuće za odmor koje se ne mogu koristiti.

Kućama za odmor iz stavka 1.
ovog članka smatraju se kuće za odmor koje se ne mogu koristiti zbog ratnih
razara­nja i prirodnih nepogoda (poplava, požara, potresa), te starosti i
trošnosti.

Porez na kuće za odmor ne
plaća se na kuće za odmor za vrijeme dok su u ­njima smješteni prognanici i
izbje­glice.

Članak 19.

Rješe­nje o razrezu poreza
kuće za odmor donosi nadležno tijelo za utvrđiva­nje poreza – Porezna uprava,
Ispostava u Supetru.

Obveznici poreza kuće za
odmor moraju Poreznoj upravi, Ispostavi u Supetru dostaviti podatke o kući za
odmor, korisnu površinu, te druge podatke potrebne za razrez poreza na imovinu,
ako nadležno tijelo za utvrđiva­nje poreza ne raspolaže tim podacima.

Podatke iz stavka 2. ovog članka porezni obveznici dužni su dostaviti do
31. ožujka one godine za koju se razrezuje porez.

Porez na kuće za odmor plaća se u roku 15 dana od dostave rješe­nja o
razrezu tog poreza.

V. POREZ NA NEOBRAĐENO OBRADIVO
POLJOPRIVREDNO ZEMLJIŠTE

Članak 20.

Porez na neobrađeno obradivo po­ljoprivredno zem­ljište plaćaju vlasnici
ili zakupci tog zem­ljišta ako zem­ljište ne obrađuju godinu dana.

Članak 21.

Pod neobrađenim obradivim po­ljoprivrednim zem­ljištem iz članka 20. ove
odluke smatra se zem­ljište koje se po svojoj veličini, klasi i kulturi može
obrađivati i privesti po­ljoprivrednoj proizvod­nji, ali ga ne obrađuju
vlasnici ili zakupci tog zem­ljišta.

Članak 22.

Osnovice poreza na neobrađeno obradivo po­ljoprivredno zem­ljište je
površina neobrađenog obradivoga po­ljoprivrednog zem­ljišta izražena u
hektarima.

Članak 23.

Porez na neobrađeno obradivo po­ljoprivredno zem­ljište plaća se po
jednom hektaru neobrađenog obradivoga po­ljoprivrednog zem­ljišta u iznosu:

1. na oranice ……………….…. 50,00 kuna godiš­nje

2. na povrt­njake ………………. 50,00 kuna godiš­nje

3. na voć­njake ……………..…. 50,00 kuna godiš­nje

4. na maslinike ……………..…. 50,00 kuna godiš­nje

5. na vinograde …………….…. 50,00 kuna godiš­nje

6. na livade ………………...…. 10,00 kuna godiš­nje.

Članak 24.

Obveznici poreza na neobrađeno obradivo po­­­­­­ljoprivredno zem­­­­­­ljište
moraju nadležnom poreznom tijelu – Poreznoj upravi, Ispostavi u Supetru
dostaviti podatke o mjestu, veličini, klasi i kulturi zem­­­­­­ljišta koje se
ne obrađuje.

Podatke iz stavka 1. ovog
članka treba dostaviti do 31. ožujka godine za koju se utvrđuje porez.

Porez na neobrađeno obradivo
zem­­­­­­ljište plaća se u roku od 15 dana od dana dostave rješe­­­­­­nja o
utvrđiva­­­­­­nju poreza.

Članak 25.

Plaća­­­­­­nja poreza na
neobrađeno obradivo po­­­­­­ljoprivredno zem­­­­­­ljište oslobođeni su vlasnici
po­­­­­­ljoprivrednog zem­­­­­­ljišta stariji od 65 godina, kao i vlasnici koji
zbog invaliditeta ili kronične bolesti nisu u mogućnosti obrađivati po­­­­­­ljoprivredno
zem­­­­­­ljište. Rješe­­­­­­nja o invaliditetu i medicinsku dokumentaciju kojom
se dokazuje kronično obo­­­­­­lje­­­­­­nje, obveznici poreza na neobrađeno
obradivo po­­­­­­ljoprivredno zem­­­­­­ljište dužni su dostaviti Poreznoj
upravi – Ispostavi u Supetru do 31. ožujka godine za koju se utvrđuje porez.

VI. POREZ NA NEKORIŠTENE PODUZETNIČKE NEKRETNINE

Članak 26.

Porez na nekorištene poduzetničke nekretnine plaća se na nekretnine
namije­­­­­­njene obav­­­­­­lja­­­­­­nju poduzetničke djelatnosti (proizvodni i
drugi poslovni prostori) koji se ne koriste.

Pod nekorištenim poduzetničkim nekretninama iz stavka 1. ovog članka
smatraju se nekretnine u kojima se ne obav­­­­­­lja djelatnost godinu dana.

Članak 27.

Obveznik poreza na nekorištene poduzetničke nekretnine je fizička i
pravna osoba, vlasnik nekretnine.

Članak 28.

Osnovica Poreza na nekorištene poduzetničke nekretnine je korisna
površina nekretnine izražena u četvornim metrima.

Članak 29.

Porez na nekorištene poduzetničke nekretnine plaća se:

– za proizvodni prostor                         5 kuna

– za poslovni prostor                         10 kuna.

Članak 30.

Porez na nekorištene poduzetničke nekretnine ne plaća se na nekretnine
koje su povjerene na privremeno uprav­­­­­­lja­­­­­­nje Općini.

Porez na nekorištene poduzetničke nekretnine ne plaća se na nekretnine
koje imaju svojstvo kulturnog dobra prema Zakonu o zaštiti i očuva­­­­­­nju
kulturnih dobara (»Narodne novine« broj 69/99).

Članak 31.

Vlasnici nekorištene poduzetničke nekretnine oslobađaju se plaća­­­­­­nja
poreza na nekorištene poduzetničke nekretnine kada se nekretnine ne koriste iz
razloga više sile, prirodnih nepogoda i slično.

Članak 32.

Obveznici poreza na nekorištene poduzetničke nekretnine moraju nadležnom
poreznom tijelu – Poreznoj upravi, Ispostavi u Supetru dostaviti podatke iz
stavka 1. ovog članka do 31. ožujka godine za koju se utvrđuje porez.

Porez na nekorištene poduzetničke nekretnine plaća se u roku od 15 dana
od dana dostave rješe­­­­­­nja o utvrđiva­­­­­­nju tog poreza.

VII. POREZ NA NEIZGRAĐENO GRAĐEVINSKO ZEMLJIŠTE

Članak 33.

Porez na neizgrađeno građevinsko zem­­­­­­ljište plaćaju pravne i
fizičke osobe koje su vlasnici neizgrađenog građevinskog zem­­­­­­ljišta.

Članak 34.

Pod neizgrađenim građevinskim zem­­­­­­ljištem iz članka 26. ove Odluke
smatra se zem­­­­­­ljište koje se nalazi unutar granica građevnog područja
Općine Sutivan na kojemu se u skladu s prostornim planom mogu graditi građevine
za stambene, poslovne i druge namjene, a na kojemu nije izgrađena nikakva
građevina.

Neizgrađenim građevnim zem­­­­­­ljištem smatra se i zem­­­­­­ljište na
kojemu postoji privremena građevina za čiju izgrad­­­­­­nju nije potrebno odobre­­­­­­nje
za grad­­­­­­nju, kao i zem­­­­­­ljište na kojemu se nalaze ostaci nekadaš­­­­­­nje
građevine.

Članak 35.

Porez na neizgrađeno građevno zem­­­­­­ljište plaća se po četvornom
metru neizgrađenog građevnog zem­­­­­­ljišta i to 0,10 kuna po m˛.

Članak 36.

Obveznici poreza na neizgrađeno građevno zem­­­­­­ljište moraju
nadležnom poreznom tijelu – Poreznoj upravi, Ispostavi Supetar dostaviti
podatke o mjestu i veličini neizgrađenog građevnog zem­­­­­­ljišta.

Podatke iz stavka 1. ovog članka treba dostaviti do 31. ožujka godine za
koju se utvrđuje porez.

Porez na neizgrađeno građevinsko zem­­­­­­ljište plaća se u roku od 15
dana od dana dostave rješe­­­­­­nja o utvrđiva­­­­­­nju tog poreza.

VIII. POREZ NA TVRTKU ILI NAZIV

Članak 37.

Obveznici poreza na tvrtku ili naziv su pravne i fizičke osobe koje su
obveznici poreza na dobit ili poreza na dohodak i re­gistrirane su za obav­­­­­­lja­­­­­­nje
djelatnosti.

Osobe iz stavka 1. ovog članka koje u svom sastavu imaju poslovne
jedinice (prodavaonice, pogone, radionice, prodajna mjesta) obveznici su poreza
na tvrtku za svaku poslovnu jedinicu.

Obveznici poreza na tvrtku koji ne obav­­­­­­ljaju djelatnost ne plaćaju
porez na tvrtku.

Članak 38.

Porez na tvrtku ili naziv plaća se u godiš­­­­­­njem iznosu i za sve
fizičke (obrte) i pravne osobe: 650,00 kuna.

Članak 39.

Ako je na istom poslovnom prostoru istaknuto više naziva iste pravne ili
fizičke osobe, plaća se samo jedan navedeni iznos poreza.

Članak 40.

Tvrtkom ili nazivom smatra se naziv pravne ili fizičke osobe pod kojim
trgovačko društvo ili rad­­­­­­nja posluje, osim natpisa na klupama, stolovima
i otvorenim prodajnim mjestima na tržnici na kojima se prodaju živežne
namirnice, natpise što ih građevinska poduzeća ističu na gradilištima, te
naziva poslovnih jedinica koje ne posluju s trećim licima.

Članak 41.

Porez na tvrtku ili naziv plaća se unaprijed za tekuću godinu u roku od
15 dana od dana dostave rješe­­­­­­nja kojim je taj porez utvrđen.

Rješe­­­­­­nje o razrezu poreza na tvrtku ili naziv donosi Porezna
uprava, Ispostava Supetar.

Članak 42.

Obveznik poreza na tvrtku ili naziv dužan je tvrtku ili naziv, promjenu
tvrtke ili naziva i svaku drugu promjenu što utječe na visinu poreza prijaviti
Poreznoj upravi, ispostavi Supetar u roku od 15 dana od dana upisa u re­gistar,
odnosno nastale promjene.

Članak 43.

Ako se poslovni subjekt upiše u re­gistar u drugoj polovici godine,
plaća 50% propisanog poreza na tvrtku ili naziv.

Članak 44.

Porez na tvrtku ili naziv ne plaćaju:

1. državni organi, jedinice lokalne samouprave i uprave, fondovi, pravne
osobe iz područja društvenih djelatnosti i udruže­­­­­­nja građana, vjerske
zajednice, humanitarne organizacije i općinska javna poduzeća;

2. savez slijepih za vlastite prodavaonice;

3. prenoćišta planinarskih i drugih društava;

4. trgovačka društva za zapoš­­­­­­ljava­­­­­­nje invalida, ako od
ukupnog broja zaposlenih zapoš­­­­­­ljava 40% ili više invalidnih osoba,
rehabilitiranih osoba i osoba koje su na rehabilitaciji, te fizičke osobe
invalidi Domovinskog rata koji stalno obav­­­­­­ljaju djelatnosti.

IX. PRIJELAZNE I ZAVRŠNE ODREDBE

Članak 45.

Pravne i fizičke osobe, banke i druge financijske organizacije dužne su
na zahtjev Porezne uprave, Ispostave Supetar dostaviti podatke, odnosno
omogućiti uvid u poslovne k­­­­­­njige i evidencije zbog prikup­­­­­­lja­­­­­­nja
podataka potrebnih za utvrđiva­­­­­­nje poreza.

Članak 46.

Kada obveznik poreza dospjeli
porez ne plati u propisanom roku porez se naplaćuje sukladno Općem poreznom
zakonu.

Članak 47.

Kaznene i prekršajne odredbe,
te odredbe o zastari, obnovi postupka i žalbenom postupku propisane Općim
poreznim zakonom i Zakonom o financira­­­­­­nju jedinica lokalne samouprave i
uprave jednako se primje­­­­­­njuju i na poreze propisane ovom Odlukom.

Članak 48.

Nadzor nad obračunava­­­­­­njem
i plaća­­­­­­njem općinskih poreza provode ovlašteni službenici Porezne uprave,
Ispostave Supetar.

Članak 49.

Danom primjene ove Odluke
prestaje važiti Odluka o općinskim porezima Općine Sutivan (»Službeni glasnik
Općine Sutivan« br. 2/97).

Članak 50.

Ova odluka stupa na snagu
osmog dana po objav­­­­­­ljiva­­­­­­nju u »Službenom glasniku Općine Sutivan«,
a primje­­­­­­njivat će se od 1. siječ­­­­­­nja 2002. godine.

Klasa:
410-01/01-01/0001
Urbroj: 2104/08-01-01-01-0001
Sutivan, 29. studenoga 2001.

Predsjednik
Općinskog vijeća
**Petar Vladislavić, d. i. e.,** v. r.

if !supportEmptyParas endif

Odluka, NN 112/2001-1868